Nafarroako Parlamentuko Mahaiak, 2021eko urriaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Javier Esparza Abaurrea jaunak Nafarroako Gobernuaren aurrekontu-politika orokorrari buruz aurkezturiko interpelazioa.

**2.** Interpelazio hori Osoko Bilkuran izapidetzea.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2021eko urriaren 18an

Lehendakaria: Unai Hualde Iglesias

INTERPELAZIOAREN TESTUA

Navarra Suma talde parlamentarioak, Legebiltzarreko Erregelamenduan xedatuaren babesean, honako interpelazio hau aurkeztu du, Osoko Bilkuran eztabaidatzeko:

Zioen azalpena

Aurrekontuek berebiziko garrantzia dute edozein gobernurentzat, gobernuek beren programa politikoak gauzatzeko duten tresna nagusia diren aldetik.

Are gehiago gutxiengoa izanda gobernatzen duten alderdien kasuan —legegintzaldi honetan, kasu—, halako moduan non akordioak bilatu behar baitituzte, eta horrek, jakina, baldintzatu eginen ditu aurrekontu-politika, programa politikoak, zerbitzu publikoak nahiz herritarren ongizatea.

Horregatik guztiagatik, bere aurrekontu-politika orokorrari buruzko interpelazio hau aurkezten diogu Nafarroako Gobernuari.

Iruñean, 2021eko urriaren 14an

Eleduna: José Javier Esparza Abaurrea